7. marts 2023 Nr. 242

**Ruslandimut Belarusimullu killilersuutaasunik sulissutiginninnissat**

**naammassineqarnissaat pillugit Kalaallit Nunaannut inatsit**

UAGUT MARGRETHEP AAPPAAT, Guutip saammaassineragut Danmarkip Dronningia, uppernarsarparput:

Folketingip inatsit manna akuerigaa aamma Uagut akuersinitsigut aalajangersaraa:

*Inuussutissarsiornermut ministereqarfiup suliassaqarfiani killilersuutaasunik suliniutiginninnissat*

**§ 1.** Ruslandimut Belarusimullu killilersuutaasumik suliniutiginninnissat pillugit peqqussutit, Ukrainimi pissutsinik samminnittut, Kalaallit Nunaannut atuutilersinneqarnissaat pillugit, namminersorneq pillugu inatsimmi §§ 2-miit 4 ilanngullugu malillugit, inuussutissarsiornermut ministeri, suliassaqarfik namminersorlutik oqartussanit tiguneqarsinatinnagu, suliassaqarfimmini malittarisassanik aalajangersaasinnaavoq.

*Imm. 2.* Imm. 1-p malitsigisaanik malittarisassat aalajangersarneqartut malillugit peqqussutini Kalaallit Nunaanni atuuttuni malittarisassat atorneqarsinnaanissaannut, matumani Kalaallit Nunaanni pissutsit naapertorlugit peqqussutini aalajangersakkat allanngortinneqartut ilanngullugit, namminersorneq pillugu inatsimmi §§ 2-miit 4 ilanngullugu malillugit, inuussutissarsiornermut ministeri, suliassaqarfik namminersorlutik oqartussanit tiguneqarsinatinnagu, suliassaqarfimmini malittarisassanik aalajangersaasinnaavoq.

*Imm. 3.*  Aalajangiinerit imaluunniit allakkiat inatsisitigut unioqqutinneqartussaanngitsut atorneqarsinnaanissaannut imaluunniit naammassineqarnissaannut pisariaqartinneqartunik, imm. 1-p malitsigisaanik malittarisassanit aalajangersarneqartunit, matumani aalajangiinerni imaluunniit allakkiani inatsisitigut unioqqutinneqartussaanngitsuni, Kalaallit Nunaanni pissutsit naapertorlugit allannguinerit ilanngullugit, peqqussutit akuersissutigineqartut, Kalaallit Nunaannut atuuttussat akuersissutigineqarneranni, inuussutissarsiornermut ministeri, suliassaqarfik namminersorlutik oqartussanit tiguneqarsinatinnagu, namminersorneq pillugu inatsimmi §§ 2-miit 4 ilanngullugu malillugit, suliassaqarfimmini malittarisassanik aalajangersaasinnaavoq.

*Inuussutissanut, nunalerinermut aalisarnermullu ministereqarfiup suliassaqarfiani killiersuutaasunik suliniutiginninnissat*

**§ 2.** Ruslandimut Belarusimullu killilersuutaasuniksuliniutiginninnissat pillugit peqqussutit, Ukrainimi pissutsinik samminnittut,, Kalaallit Nunaannut atuutilersinneqarnissaat pillugit,

namminersorneq pillugu inatsimmi §§ 2-miit 4 ilanngullugu malillugit, inuussutissanut, nunalerinermut aalisarnermullu ministeri Kalaallit Nunaanni suliassaqarfimmini malittarisassanik aalajangersaasinnaavoq.

*Imm. 2.* Imm. 1-p malitsigisaanik malittarisassat aalajangersarneqartut malillugit peqqussutini Kalaallit Nunaanni atuuttuni malittarisassat atorneqarsinnaanissaannut, kiisalu Kalaallit Nunaanni pissutsit naapertorlugit peqqussutini aalajangersakkat allanngortinneqartut pillugit, namminersorneq pillugu inatsimmi §§ 2-miit 4 ilanngullugu malillugit, inuussutissanut, nunalerinermut aalisarnermullu ministeri, suliassaqarfiit namminersorlutik oqartussanit tiguneqarsinatinnagit, suliassaqarfimmini malittarisassanik aalajangersaasinnaavoq

*Imm. 3.*  Aalajangiinerit imaluunniit allakkiat inatsisitigut unioqqutinneqartussaanngitsut atorneqarsinnaanissaannut imaluunniit naammassineqarnissaannut pisariaqartinneqartunik, imm. 1-p malitsigisaanik malittarisassanit aalajangersarneqartunit, matumani aalajangiinerni imaluunniit allakkiani inatsisitigut unioqqutinneqartussaanngitsuni, Kalaallit Nunaanni pissutsit naapertorlugit allannguinerit ilanngullugit, peqqussutit akuersissutigineqartut, Kalaallit Nunaannut atuuttussat akuersissutigineqarneranni, inuussutissanut, nunalerinermut aalisarnermullu ministeri, suliassaqarfiit namminersorlutik oqartussanit tiguneqarsinatinnagit, namminersorneq pillugu inatsimmi §§ 2-miit 4 ilanngullugu malillugit, suliassaqarfimmini Kalaallit Nunaannut malittarisassanik aalajangersaasinnaavoq.

*Assartuinermut ministereqarfiup suliassaqarfiani killilersuutaasunik suliniutissat*

**§ 3.** Ruslandimut Belarusimullu killilersuutaasunik suliniutissat pillugit peqqussutit, Ukrainimi pissutsinik samminnittut, Kalaallit Nunaannut atuutilersinneqarnissaat pillugit, namminersorneq pillugu inatsimmi §§ 2-miit 4 ilanngullugu malillugit, assartuinermut ministeri, suliassaqarfik namminersorlutik oqartussanit tiguneqarsinatinnagu,suliassaqarfimmini malittarisassanik aalajangersaasinnaavoq.

*Imm. 2.* Imm. 1-p malitsigisaanik malittarisassat aalajangersarneqartut malillugit peqqussutini Kalaallit Nunaanni atuuttuni malittarisassat atorneqarsinnaanissaannut, matumani Kalaallit Nunaanni pissutsit naapertorlugit peqqussutini aalajangersakkat allanngortinneqartut ilanngullugit, namminersorneq pillugu inatsimmi §§ 2-miit 4 ilanngullugu malillugit, assartuinermut ministeri, suliassaqarfik namminersorlutik oqartussanit tiguneqarsinatinnagu, suliassaqarfimmini malittarisassanik aalajangersaasinnaavoq

*Imm. 3.*  Aalajangiinerit imaluunniit allakkiat inatsisitigut unioqqutinneqartussaanngitsut atorneqarsinnaanissaannut imaluunniit naammassineqarnissaannut pisariaqartinneqartunik, imm. 1-p malitsigisaanik malittarisassanit aalajangersarneqartunit, matumani aalajangiinerni imaluunniit allakkiani inatsisitigut unioqqutinneqartussaanngitsuni, Kalaallit Nunaanni pissutsit naapertorlugit allannguinerit ilanngullugit, peqqussutit akuersissutigineqartut, Kalaallit Nunaannut atuuttussat akuersissutigineqarneranni, assartuinermut ministeri, suliassaqarfik namminersorlutik oqartussanit tiguneqarsinatinnagu, , namminersorneq pillugu inatsimmi §§ 2-miit 4 ilanngullugu malillugit, suliassaqarfimmini malittarisassanik aalajangersaasinnaavoq.

*Nakkutilliineq, nakkutiginninneq il.il.*

**§ 4.**  §§ 1-miit 3 ilanngullugu malitsigisaannik inuussutissarsiornermut ministeri, inuussutissanut, nunalerinermut aalisarnermullu ministeri aamma assartuinermut ministeri, tamarmik immikkut suliassaqarfimminni nakkutilliineq, nakkutiginninneq, naalakkiutit unioqqutinnaveersaaqqusinerit, inerteqqutillu pillugit malittarisassanik aalajangersaasinnaapput. Uumap ataani, ministerip pineqartupisumaqatiginiarneqareerneratigut , ministerip allap suliassaqarfiani oqartussaasup ataatsip malittarisassanik nakkutilliisinnaanera, naalakkiuteqarsinnaaneralu, nakkutiginnissinnaanera, unioqqutinnaveersaaqqusisinnaanera aamma inerteqqutinik eqqussisinnaanera pillugu malittarisassanik aalajangersaasoqarsinnaavoq.

*Ilanngussat nalunaarutigineqarnerat*

**§ 5.** § 1, imm. 1-imiit 3 ilanngullugu malitsigisaannik malittarisassanut aalajangersakkanut ilanngussat, Lovtidende-mi ilanngunneqassannginnissaat pillugu inuussutissarsiornermut ministeri malittarisassanik aalajangersaasinnaavoq.

*Imm. 2.* Paasissutissat ilanngussaniittut, imm. 2 malillugu Lovtidende-mi ilanngunneqanngitsut, qanoq ilillutik pissarsiarineqarsinnaanerat pillugu inuussutissarsiornermut ministeri tassunga atatillugu malittarisassanik aalajangersaassaaq.

*Pineqaatissiinerit*

**§ 6.** §§ 1-imiit 4 ilanngullugu malitsigisaannik malittarisassani atulersinneqartuni, Kalaallit Nunaanni pinerluttulerinermi inatsit malillugu pineqaatissiinerit aalajangersarneqarsinnaapput.

*Imm.* 2*.* Suliffeqarfiit il. il. (inatsisitigut pisinnaatitaasut pisussaatitaasullu) Kalaallit Nunaanni pinerluttulerinermi inatsimmi kapitali 5-imi malittarisassat malillugit pinerluttulerinermi inatsit tunngavigalugu akisussaatitaasinnaapput.

*Atortuulersitsineq*

**§ 7.** Lovtidende-mi nalunaarutiginninnerup kingorna ullup ataatsip qaangiunnerani inatsit atuutilissaaq.

*Inatsisini allani allannguutit*

**§ 8.** Sakkut pillugit Kalaallit Nunaannut inatsit, nr. 1008, 19. december 1992-imeersumi tulliuttut allanngortinneqassapput:

**1.** § 10-p kingorna ilanngunneqassaaq:

»**§ 10 a.**  Sakkut pillugit suliassaqarfimmi, nunat tamat akornannit Ruslandimut Belarusimullu iliuusereriikkanut kingunerititat Den Europæiske Unionimit (EU-mit), Naalagaaffinnit Peqatigiinnit (FN-imit) imaluunniit nunat tamat akornanni suleqatigiiffinnit akuersissutigineqarsimasut, aamma Ukrainimi pissutit tunngavigalugit eqqunneqartut, naammassineqarnissaat pillugit, inatsiseqarnermut ministeri malittarisassanik aalajangersaasinnaavoq.«

**2.**  *§ 13­-*imi imm. 1-p kingorna imm. nutaatut ilanngunneqassaaq:

»*Imm. 2.* § 10 a-p malitsigisaanik malittarisassiani atulersinneqartuni Kalaallit Nunaanni pinerluttulerinermi inatsit malillugu pineqaatissiissutinik aalajangersaasoqarsinnaavoq. «

Imm. 2 matuma kingorna imm. 3-nngussaaq.

*Amalienborgimi tunniunneqarpoq, ulloq 7. Marts 2023*

Kunngisut Atsiorlutalu Naqissusiivugut

Dronningip Aqqani:

FREDERIK

Kunngissaq

/Morten Badskov